open-index/open-wikipedia-markdown huggingface dataset:
Nana (albumi)

**Nana** on Edward Vesalan johtaman Edward Vesala Trion albumi vuodelta 1970. Rumpali Vesalan lisäksi levyllä soittavat saksofonisti Juhani Aaltonen sekä norjalainen basisti Arild Andersen. Levy on ensimmäisiä suomalaisia free jazz-levytyksiä. 

## Kappaleet

## Kokoonpano
* Edward Vesala – rummut
* Juhani Aaltonen – tenorisaksofoni ja sopraanosaksofoni
* Arild Andersen – basso

;Tuotanto
* Jorma Vuorinen – äänittäjä
* Kimmo Laaksonen – äänittäjä
* Juho Nyhtänköljä – kansikuva
* Jarmo Sermilä – esittelyteksti

## Aiheesta muualla
* Albumi kuunneltavissa Youtubessa
* Nana discogs.com -sivustolla
Le Figaroscope

**Le Figaroscope** on ranskalaisen Le Figaro -lehden kerran viikossa ilmestyvä liite. Se on kulttuurin ja gastronomian ajankohtaislehti, jossa esitellään kiinnostavia ravintoloita, muita kulttuureja, tulevia tapahtumia ja elokuvia.
Dominanttivalkoinen

**Dominanttivalkoinen** on ryhmä hevosen valkokirjavuuskuvioita, joista useat voivat ilmetä täysin tai lähes täysin valkoisena värityksenä. 

Valkoisista kimoista dominanttivalkoinen väritys poikkeaa syntymävärityksen (kimoilla värillinen) ja ihon värin perusteella (kimoilla tumma). Dominanttivalkoisen hevosen silmät ovat useimmiten ruskeat, mutta voivat olla myös siniset muiden tekijöiden johdosta.  Dominanttivalkoisuustekijät sijaitsevat valkokirjavuudesta vastaavassa hevosen KIT-geenissä ja jättävät pigmenttiä vähintään silmiin, joskus myös epämääräiseksi kuvioksi selkälinjan tuntumaan. Dominanttivalkoinen on erittäin harvinainen väritys, mutta spontaanina mutaationa verrattain yleinen. Sen aiheuttajaksi on tunnistettu useita erillisiä mutaatioita, joista osa on homotsygoottina letaaleja ja osa ei.
28 ikivihreää

**28 ikivihreää** on kaksi LP-levyä sisältävä Olavi Virran kokoelmalevy vuodelta 1988. Se on jatkoa aikaisemmin ilmestyneille Sinitaivas − 32 tunnetuinta- ja Vihreät niityt − 32 unohtumatonta -kokoelmille. Tähän kokoelmaan sisältyvät mm. Virran viimeisiksi levytyksiksi jääneet tangot *Nyt soita balalaikka* ja *Sateinen ilta* vuodelta 1966.

## Kappaleet

### Levy 1
* Öiset kitarat
* Assuncion
* Illalla, illalla
* Hymyn suot kelle vain
* Tummansininen sävel
* Sininen tango
* Mua älä hylkää
* Muisto
* Yksinäisyys
* Haavekuva
* Mustalaistango
* Kuinka saatoitkaan?
* Moody River
* Meren kuisketta

### Levy 2

* Nyt soita balalaikka
* Syysillan muistoja
* Syvä meri
* Poskivalssi
* Muistojeni tango
* Sateenkaaren tuolla puolen
* Hymy, kukka ja rakkaus
* Sateinen ilta
* Tulethan
* Yön kulkija
* Tom Dooley
* Victoria Regia
* Tiikerihai
* Pullover
Kierrän kehää

**Kierrän kehää** on tanssiyhtye Topin ja Toivottomien studioalbumi vuodelta 1981.

## Kappaleet
### A-puoli
# 
# 
# 
# 
# 
# 
### B-puoli
# 
# 
# 
# 
# 
#
Give Me All Your Luvin’

"**Give Me All Your Luvin’**" on yhdysvaltalaisen popartistin Madonnan kappale hänen kahdenneltatoista studioalbumiltaan *[[MDNA]]*. Kappale julkaistiin albumin avaussinglenä 3. helmikuuta 2012. Kappaleella vierailevat artistit Nicki Minaj ja M.I.A.. "Give Me All Your Luvin’" on Madonnan ensimmäinen singlejulkaisu Live Nationin ja Interscope Recordsin alaisuudessa. Kappale vuosi internetiin demoversiona 8. marraskuuta 2011 nimellä "Give Me All Your Love".

"Give Me All Your Luvin’" -kappaleen ovat kirjoittaneet Madonna, Nicki Minaj ja M.I.A. Tuotannosta vastaavat Madonna ja Martin Solveig. Kappale sai ensiesityksensä Super Bowlin väliaikashow'ssa sunnuntaina 5.2.

## Julkaisu

Kappaleen demo vuosi internetiin 8. marraskuuta 2011. Kuukausi tämän jälkeen espanjalainen 31-vuotias mies pidätettiin epäiltynä kappaleen vuotamisesta. 29. tammikuuta 2012 Interscope Records tiedotti singlen julkaisupäivämääräksi 3. helmikuuta 2012.

## Arvostelut

*[[New Musical Express]]* antoi kappaleen demoversiosta myönteistä palautetta, mutta piti sitä myös osittain kierrätyksenä Madonnan aiemmasta tuotannosta.

## Musiikkivideo

Nicki Minaj ilmoitti Twitterissä 8. joulukuuta 2011 olevansa parhaillaan kuvaamassa kappaleen musiikkivideota. Musiikkivideon ohjasi MegaForce. Kappaleen musiikkivideo sai ensi-iltansa 2. helmikuuta American Idol -ohjelman yhteydessä, ja YouTubessa video julkaistiin 3. helmikuuta.

Musiikkivideossa Madonna lähtee kävelylle lasten­vaunujen kanssa, kun hänen henki­vartijoinaan toimivat amerikkalaisen jalka­pallon pelaajat, ja kun Nicki ja M.I.A toimivat häntä kannustavina cheerleadereina.

## Lähteet

## Aiheesta muualla

*Kappaleen musiikkivideo YouTubessa
Rohtomesikkä

**Rohtomesikkä** (*Melilotus officinalis*) on hernekasveihin kuuluva keltakukkainen ruohokasvi. Lajin alkuperäinen esiintymisalue on Euroopassa ja Aasiassa. Pohjoismaissa, myös Suomessa, laji on vakituinen tulokaskasvi, joka kasvaa usein teiden ja rautateiden lähellä.

## Ulkonäkö
Rohtomesikkä voi kasvaa yksi-, kaksi- tai monivuotisena ja kasvaa 30–150 senttimetriä korkeaksi. Sen kukinto on pitkä ja kapea, runsaskukkainen terttu. Kukat ovat keltaiset, 4–7 millimetriä pitkät. Palko on kurttuinen, 3–5 mm pitkä. Ulkomuodoltaan rohtomesikkä muistuttaa valkomesikkää (*Melilotus albus*) ja kukkivana se muistuttaa toista keltakukkaista lajia isomesikkää (*Melilotus altissimus*).

## Lähteet

## Aiheesta muualla
* Kasviatlas 2022: Rohtomesikän (''Melilotus officinalis'') levinneisyys Suomessa.
* Luontoportti: Rohtomesikkä (''Melilotus officinalis'')
* ITIS: ''Melilotus officinalis'' 
* United States Department of Agriculture (USDA): ''Melilotus officinalis'' 
* Flora of China: ''Melilotus officinalis'' 
* Dr. Duke's Phytochemical and Ethnobotanical Databases: *Melilotus officinalis*
Parhaat (Topi ja Toivottomat)

**Parhaat** on suomalaisen Topi ja Toivottomien kokoelma-albumi vuodelta 1989.

## Kappaleet
# Emmanuelle
# Oli silloin toukokuu
# Tikkalikka
# Tätä kukkaa en hukkaa
# La Paloma
# Kuivia kyyneleitä
# Duunarin humppa
# Karjalan helmi
# Ensi kerran
# Kotimaani kesä
# Kerran saapui ilta
# Yksinäisen tie
# Moody River
# Oma kulta
# Niittykukkaset
# Kultalankaa
Uruguayn viinit

**Uruguayn viinejä** on tuotettu yli 250 vuotta. Kaupallinen viininviljely alkoi Uruguayssa kuitenkin vasta 1800-luvun jälkipuoliskolla, kaksisataa vuotta myöhemmin kuin Chilessä ja Argentiinassa. Viime vuosikymmeninä Uruguayn viinin maine ja markkinaosuus ovat tasaisesti kasvaneet maailman viinimarkkinoilla, vaikkakaan ei niin nopeasti kuin sen suuremmilla naapureilla. Uruguay oli vuonna 2008 Etelä-Amerikan neljänneksi suurin viinintuottajamaa 109&nbsp;001 tonnin tuotannollaan.

Keskeisessä roolissa Uruguayn nousussa viinimarkkinoilla on ollut Tannat, vankka, tanniininen punainen rypäle. Aivan kuten Chilellä on Carmenere ja Argentiinalla Malbec, on Tannat noussut Uruguayn "omaksi" rypäleeksi.

## Laatuluokitukset
#*Vino de calidad preferente (VCP)*, laatuviini. Viinit pitää valmistaa *[[Vitis vinefera]]* -lajikkeista ja ne on myytävä 75 cl pulloissa tai pienemmissä.
#*Vino común (VC)*, pöytäviini. Se myydään yleensä Tetra Pakissa ja se on usein roseeviiniä.

## Lajikkeet
Yleisin lajike on Tannat (36 %); myös Merlot (10 %), Chardonnay (7 %), Cabernet Sauvignon (6 %), Sauvignon Blanc (6 %) ja Cabernet Franc (4 %) ovat käytössä.

## Viljelyalueet
* Canelones
* Montevideo
* Rivera
* San Jose

## Lähteet
Jussi-palkinnot 2012

**Jussi-gaala 2012** järjestettiin 29. tammikuuta 2012 Helsingin Kaapelitehtaalla. Tilaisuudessa jaettiin Jussi-palkinnot vuoden 2011 parhaille elokuville. Eniten palkintoja keräsi Aki Kaurismäen elokuva *[[Le Havre (elokuva)|Le Havre]]* kuudessa eri sarjassa. Tilaisuuden juonsi Lorenz Backman. Parhaan ohjaajan palkinnon jakoi Jussi Vatanen ja parhaan elokuvan Nicke Lignell. Tilaisuus televisioitiin suorana Nelosella ja se keräsi 452&nbsp;000 katsojaa.

## Voittajat ja ehdokkaat
Yleisön suosikkielokuvana palkittiin *[[Varasto (elokuva)|Varasto]]*.

### Ehdokkuudet ja palkinnot elokuvittain

## Lähteet

## Aiheesta muualla
* Jussi-gaala 2012 Nelosen sivuilla
Haminan Uimaseura

**Haminan Uimaseura** on vuonna 1909 perustettu haminalainen uintiseura. Se on kaupungin ainoa uinnin erikoisseura ja sillä on jäseniä lähes 300. Seuran uimareista Fanny Lehtonen voitti Suomen-mestaruuden 100 metrin selkäuinnissa vuonna 1938. Uimaseuran puheenjohtaja on Santtu Pärssinen.

## Lähteet
Ajannäyttäjä

**Ajannäyttäjä** eli **ajannäyttäjähibiskus** (*Hibiscus trionum*) on itäisen Välimeren alueella alkuperäisenä kasvava yksivuotinen hibiskuksiin (*Hibiscus*) kuuluva ruohokasvi.

Ajannäyttäjä kasvaa 15–60&nbsp;cm korkeaksi. Sen varsi on pystykasvuinen ja harvaan tähti- ja pitkäkarvainen. Lehdet ovat syvästi 3–5-liuskaiset. Kukat kasvavat yksittäin lehtihangoissa. Ne ovat 3–5&nbsp;cm leveät ja väriltään kellanvalkoiset, terälehdet ovat tyveltä tummanvioletit.

## Lähteet

## Aiheesta muualla
* Suomen Lajitietokeskus: Ajannäyttäjä – ''Hibiscus trionum''
* Kasviatlas 2022: Ajannäyttäjän (''Hibiscus trionum'') levinneisyys Suomessa.
* United States Department of Agriculture (USDA): ''Hibiscus trionum''
Grigori Frid

**Grigori Samuilovitš Frid** (; s. 22. syyskuuta 1915 Pietari – 22. syyskuuta 2012) oli venäläinen säveltäjä. Hän opiskeli Moskovassa Heinrich Litinskin ja Vissarion Šebalinin johdolla. Hän oli sotilaana toisessa maailmansodassa.

Fridin varhainen tyyli koostuu sosialistisen realismin traditiossa sävelletystä musiikista. 1960–1970-lukujen vaihteessa hän omaksui nykyaikaisemman tyylin. Hänen merkittävimpiä teoksiaan ovat 1970-luvulla kantaesitetyt monodraamat *[[Dnevnik Anny Frank]]* (*Anne Frankin päiväkirja*) ja *[[Pisma Van-Goga]]* (*Van Goghin kirjeet*). Hän sävelsi myös lukuisissa muissa genreissä; esimerkiksi sinfonioita hänellä on kolme.

Frid järjesti luentokonserttoja. Hänen maalauksiaan on esitelty näyttelyissä, ja hän julkaisi muistelmateoksia.

## Lähteet
Searing Meadow

**Searing Meadow** on vuonna 1999 perustettu suomalainen yhtye, joka soittaa melodista death metallia. Yhtyeeltä on ilmestynyt yksi studioalbumi, *[[Corroding from Inside]]*, vuonna 2005. Sen julkaisi Rising Realm.

## Kokoonpano
* Mika Ikonen – kitara, laulu
* Ville Pekkala – kitara
* Antti Hakkala – rummut
* Miska Lehtivuori – basso

## Diskografia
;Studioalbumit
* 

;Demot
* 
* 
* 
* 

## Lähteet

## Aiheesta muualla
* 
*
Paavillinen penitentiariaatti

**Paavillinen penitentiariaatti** on paavin kuurian virasto, joka myöntää synninpäästöjä ja dispensaatioita eli erivapauksia toimia vastoin kanonista oikeutta. Sillä on erittäin laajat toimivaltuudet ja päätöksissään se noudattaa kanonisen oikeuden määräyksiä. Penitentiariaatti toimii 'armon lähteenä' kristityille, jotka joutuvat kamppailemaan jonkin sellaisen, usein omaantuntoon liittyvän, asian kanssa, jota he eivät saa paikallisen papin tai piispan kautta ratkaistuksi kotipuolessa.

## Kirjallisuutta
*
Ablaze in Hatred

**Ablaze In Hatred** on suomalainen yhtye, joka soittaa melankolisen melodista doom metalia. Yhtye on julkaissut kaksi levyä (*Deceptive Awareness* 2006 ja *The Quietude Plains* 2009) Firebox Recordsin kautta. Kolme yhtyeen jäsenistä soittaa myös turkulaisessa death metal -yhtyeessä Searing Meadow.

## Kokoonpano
* Mika Ikonen – laulu, kitara
* Juhani Sanna – kitara
* Miska Lehtivuori – bassokitara
* Antti Hakkala – rummut

## Diskografia
* 
* 
* 

## Aiheesta muualla
* Yhtyeen kotisivu 
*
Rokuan turveöljytehdas

**Rokuan turveöljytehdas** oli Suomeen 1940-luvun alkuvuosina jatkosodan aikana nykyisen Vaalan alueelle suunniteltu tuotantolaitos, joka olisi valmistanut turpeesta synteettisiä poltto- ja voiteluöljyjä monivaiheisessa kemiallisessa prosessissa. Tehdashanke keskeytettiin ennen rakentamista jatkosodan päättyessä.

## Hankkeen tausta
Suomessa Puolustuslaitoksen *Poltto- ja voiteluaineosasto* ryhtyi valmistelemaan kotimaisiin raaka-aineisiin perustuvaa öljyteollisuutta jo talvisodan aikana. Oppia otettiin muun muassa Saksasta, Tanskasta ja Ruotsista. Turve katsottiin erinomaiseksi öljyn raaka-aineeksi, ja lopputuotteiksi kaavailtiin muun muassa moottoripetroliöljyä ja voiteluöljyjä, joista sodan aikana esimerkiksi Ilmavoimilla oli kova pula.

## Hankesuunnittelu 1940-luvun alussa
Turveteollisuuden keskusvaliokunta teki hankesuunnitelman turveöljytehtaan rakentamisesta ja luovutti suunnitelmat maan hallitukselle vuonna 1943. Tehtaan laskettiin tarvitsevan noin 75 hehtaarin maa-alan. Paikka tehtaalle löytyi silloisesta Säräisniemen pitäjästa, Pelson pohjoispuolelta ja Rokuan kansallispuiston ja Rokuanjärven väliltä. Nykyisin alue on osa Vaalan kuntaa ja osin Natura-suojelualuetta.

### Rokuan tehdasalue
Laitoksen tarvitsema raaka-aine olisi tuotettu ympäristön laajoilta turvesoilta, vesi otettu Rokuanjärvestä ja osin Oulujärvestä uittokanavan kautta pumppaamalla. Läheisiltä turvesoilta olisi saatu jyrsinturvetta yhteensä noin 90 miljoonaa tonnia, josta olisi saatu hyvälaatuista ilmakuivaa turvetta raaka-aineeksi noin 14,5 miljoonaa tonnia. Turvesoilta suunniteltiin rakennettavan tehdaslaitokselle kapearaiteinen rautatie. Tuotantoprossesi perustui 1920-luvulla Saksassa kehitettyyn Fischer–Tropsch-menetelmään, jossa hiilimonoksidia ja vetyä muunnetaan kemiallisten reaktioiden avulla nestemäisiksi hiilivedyiksi. 

Tehtaan tuotantomääräksi suunniteltiin 15&nbsp;000 tonnia voiteluöljyä vuodessa, työntekijöitä olisi tarvittu 200–300 henkeä. Laitoksen rakentamiskustannuksiksi arvioitiin 600 miljoonaa markkaa, käyttökustannuksiksi vuodessa 188 miljoonaa. Voittoa tehtaan arvioitiin tuottavan 105 miljoonaa markkaa vuodessa. Vuoden 2011 rahan arvolla tämä merkitsisi 99 miljoonan euron rakennuskustannuksia, 30 miljoonan euron vuotuisia käyttökustannuksia ja 17 miljoonan euron tuottoa.

Varsinainen tehdasalue suunniteltiin 20 hehtaarin kokoiseksi. Prosessin vaatimien tuotantolaitosten ja -tilojen lisäksi tehdasalueelle suunniteltiin rakennettavaksi asunnot tehtaan työntekijöille, kansakoulu, asemarakennus, myymälä, kerho-/ravintolarakennus ja sairastupa.

Hankkeen toteutus keskeytettiin jatkosodan päättymisen myötä.

## Vastaavia laitoksia
Metsäliitto ja Vapo suunnittelevat Kemiin Ajokseen nykyaikaistetulla Fischer–Tropsch-menetelmällä toimivaa biodieseltehdasta, joka tuottaisi puusta ja puuperäisistä raaka-aineista vuodessa noin 200&nbsp;000 tonnia liikenteen tarvitsemia öljyjä.

## Lähteet
* 
* 
* 

### Viitteet

## Aiheesta muualla
* Heiska, Ale & Mäkelä, Simo: *Vaala – Oulujärven pitäjä*. Vaalan kunta 2010.  s
Tarhasalkoruusu

**Tarhasalkoruusu** eli **salkoruusu** (*Alcea rosea*) on malvakasveihin kuuluva koristekasvina viljelty, alun perin Kiinasta kotoisin oleva ruohokasvi.

## Ulkonäkö
Tarhasalkoruusu kasvaa 1–3 metriä korkeaksi. Lehdet ovat kooltaan 5–15 cm ja matalasti 5–7-liuskaiset. Ne ovat kurttuiset, tylppähampaiset ja niiden tyvi on herttamainen. Tarhasalkoruusun kukinto on tähkämäinen. Kukat ovat halkaisijaltaan viidestä kymmeneen senttimetriä ja väriltään punaiset, valkoiset tai keltaiset.

## Lähteet

## Aiheesta muualla
* Kasviatlas: Tarhasalkoruusu (''Alcea rosea'') Suomessa.
* LuontoPortti: Salkoruusu (''Alcea rosea'')
* ITIS: ''Alcea rosea'' 
* United States Department of Agriculture (USDA): ''Alcea rosea'' 
* Flora of China: ''Alcea rosea''
Timur Ibrohimov

**Timur Ibrohimov** (s. 15. tammikuuta 1975 Urganch) on uzbekistanilainen nyrkkeilijä.

## Ura

Ibrohimov kilpaili 1990-luvulla amatöörinä ja osallistui muun muassa Atlantan olympialaisiin 1996, joissa hän pääsi raskaassa keskisarjassa toiselle kierrokselle saakka. Hän toimi kyseisten kisojen avajaisissa Uzbekistanin lipunkantajana.

Ibrohimov otteli ensimmäistä kertaa ammattilaisena vuonna 2000. Hän voitti vuonna 2010 Pohjois-Amerikan nyrkkeilyliiton mestaruuden raskaassa sarjassa voitettuaan Oliver McCallin tuomarien päätöksellä. Ibrohimov on sijoitettu maailman 45. parhaaksi raskaansarjan nyrkkeilijäksi.

## Lähteet
Joyce Barkhouse

**Joyce Carman Barkhouse** CM ONS (o.s. **Killam**; 3. toukokuuta 1913 Woodville, Nova Scotia – 2. helmikuuta 2012 Bridgewater, Nova Scotia) oli kanadalainen lastenkirjailija, joka tuli tunnetuksi lähinnä historiallisesta fiktiostaan. Hän on koulutukseltaan opettaja. Hän oli vuodesta 1942 naimisissa Milton Joseph Barkhousen (k. 1968) kanssa, ja parille syntyi kaksi lasta: Murray Roy ja Janet Louise.

Barkhouse sai opettajanlisenssinsä vuonna 1932 ja aloitti kirjoittamisen samoihin aikoihin. Hän kuitenkin julkaisi ensimmäisen romaaninsa (*George Dawson: The Little Giant*) vasta vuonna 1974. Hänen romaanistaan *Pit Ponysta* (1989) on tehty televisioelokuva (*[[Kaivoksen lapset]]*) vuonna 1997 sekä televisiosarja *[[Pit Pony (televisiosarja)|Pit Pony]]* vuonna 1999. 

Vuonna 2007 Barkhouse otettiin Nova Scotian ritarikuntaan, ja vuonna hänestä tehtiin 2008 Kanadan ritarikunnan jäsen. Hän oli The Writers' Union of Canadan ja The Writers' Federation of Nova Scotian elinikäinen kunniajäsen.

## Lähteet
Kelta-aulio

**Kelta-aulio** (*Abutilon theophrasti*) on Kaakkois-Euroopassa ja Aasiassa alkuperäisenä kasvava yksivuotinen malvakasvi.

Kelta-aulio kasvaa 50–100 senttimetriä korkeaksi. Sen varsi on pystykasvuinen, hapsi- ja tähtikarvainen. Lehdet ovat muodoltaan herttamaiset, kooltaan 8–15 cm. Ne ovat pitkäruotiset, samettikarvaiset ja laidaltaan hampaiset. Kelta-aulion kukat kasvavat pitkäperäisinä lehtihangoissa. Ne ovat 1–2 cm leveät ja väriltään keltaiset. Verhiö on karvainen.

Pohjoismaissa ja Suomessa kelta-aulio on harvinainen satunnaistulokaskasvi.

## Lähteet

## Aiheesta muualla
* Kasviatlas 2022: Kelta-aulion (''Abutilon theophrasti'') levinneisyys Suomessa.
* ITIS: ''Abutilon theophrasti'' 
* United States Department of Agriculture (USDA): ''Abutilon theophrasti'' 
* Flora of China: ''Abutilon theophrasti''
Johann Carl Fuhlrott

**Johann Carl Fuhlrott** (31. joulukuuta 1803 Leinefelde, Saksa – 17. lokakuuta 1877 Elberfeld, nyk. Wuppertal) oli saksalainen luonnontieteilijä. Hän tajusi Neanderthalista luolasta kalkkikiveä kaivaneiden työmiesten vuonna 1856 löytämien luiden merkityksen. Hänen maineensa perustuu siihen, että hän arvioi niiden olevan aiemmin tuntemattoman ihmislajin luita. Kaivostyöläiset olivat luulleet luiden kuuluvan karhulle, mutta Fuhlrott huomasi, että ne poikkesivat tavallisista ihmisenluista ja näytti niitä Bonnin yliopiston professorille Hermann Schaaffhausenille. He julkistivat löydön yhdessä 1857. Heidän näkemyksiään ei aluksi hyväksytty, koska ne poikkesivat Raamatusta, eikä Darwin ollut vielä julkaissut ajatuksiaan evoluutiosta. Fuhlrottia ja Schaaffhausenia pidetään nyisin paleoantropologian perustajina, ja heidän löytönsä on nimetty *[[Neandertalinihminen|Homo neanderthalensis]]* -nimellä löytöpaikan kunniaksi.

## Lähteet

## Aiheesta muualla

*Fuhlrott Museum 
*Neanderthal Museum
Canelonesin viinialueet

**[[Canelones]]in viinialueisiin** kuuluu suurin osa Uruguayn viinitarhoista. Laajimmat viinitarhat sijaitsevat departementin lounaisosassa Juanicon ja Progreson kaupungeissa. Tätä tiheästi viljeltyä aluetta voidaan kutsua Uruguayn viinikeskukseksi. Tannat-köynnöksien istuttaminen on koko maailman osalta keskittynyt näille alueille.

## Rypälelajikkeet
Viinejä valmistetaan alueella muistakin rypäleistä kuin Tannatista. Valkoisia lajikkeita ovat Chenin Blanc, Sauvignon Blanc, Pinot Blanc ja Chardonnay, ja punaisista lajikkeista yleisimpiä ovat Shyrah, Cabernet Franc ja Merlot. Lisäksi viljellään paria italialaista rypälettä Nebbioloa and Marzeminoa.

## Maaperä
Maisema, jossa useimmat Canelones viinitarhat sijaitsevat, on tasaista ja melko alavaa - kaukana yleisestä Etelä-Amerikan viininviljelyseuduista, jotka ovat tyypillisesti täynnä kaktuksia ja karut Andit taustalla. Korkeuserot Progreson ja Canelonesin kaupunkien välillä on vain 30 metriä. Tältä osin on alue lähempänä Libournen aluetta Ranskassa kuin Lujan de Cuyoa Argentiinassa. Koilliseen mentäessä löytyy hiukan vaihtelevampaa maastoa Cuchilla Granden kukkuloilla, mutta sitä ei ole vielä kuitenkaan otettu viininviljelyn käyttöön.

## Ilmasto
Canelones on myös ilmastoltaan maltillinen niin kuin topografisesti. Vaikka alue sijaitsee 33. ja 34. leveyspiirien välissä, on ilmasto alueella lempeä. Vuosittaiset lämpötilan vaihtelut ovat vähäisiä, joten alueella on suhteellisen pitkä kasvukausi. Canelonesin viininviljelijät eivät ujostele huomauttaa yhtäläisyyksistä Canelonesin ja Bordeaux'n alueilla ilmaston suhteen; väitteen takana ovat meteorologiset tutkimukset.

## Ala-alueet

### Juanico
Juanico on kehittymässä olevan Uruguayn teollisuuden sydänmaita ja sijaitsee vain 16&nbsp;km:n päässä pääkaupungista Montevideosta.

Juanicon alue on alavaa, 30-60 metriä merenpinnan yläpuolella ja erittäin tasaista. Vähäisen maankorkeuden vaihtelun vuoksi maaston vaikutus viineihin on vähäistä. Juanicoa ympäröivissä viinitarhoissa on istutettu runsaasti Tannat-rypälettä, enemmän kuin missään muualla. Rypäleelle ihanteellisessa maastossa se tuottaa runsaita, tanniinisia punaviinejä.

Alueella ei kasvateta pelkästään Tannatia vaan myös muita tunnettuja rypäleitä: valkoisista Chenin Blanc, Chardonnay, Sauvignon Blanc ja Pinot Blanc sekä punaisista Syrah, Cabernet Franc ja Merlot.

### Progreso

## Lähteet

## Aiheesta muualla
* http://www.wine-searcher.com/regions-canelones
* Establecimiento Juanicó
Samettisumakki

**Samettisumakki** eli **virginiansumakki** (*Rhus typhina*, synon. *Rhus hirta*) on itäisessä Pohjois-Amerikassa alkuperäisenä kasvava ja Euroopassa koristepensaana viljelty sumakkikasvilaji.

Samettisumakki kasvaa 2–5 metriä korkeaksi. Sen lehdet ovat parilehdykkäiset. Suikeita sahalaitaisia lehdyköitä on 5–10 paria. Samettisumakin kukinto on pysty ja kapeasti kartiomainen, kukkiessaan väriltään vihertävä. Hedelmät ovat punaisia, tiheästi karvaisia luumarjoja.

## Lähteet

## Aiheesta muualla
* Suomen Lajitietokeskus: Samettisumakki (''Rhus typhina'')
* Arboretum Mustila: Samettisumakki (''Rhus typhina'') 
* ITIS: ''Rhus hirta'' 
* United States Department of Agriculture (USDA): ''Rhus typhina''
Tom Longstaff

**Thomas "Tom" George Longstaff** (15. tammikuuta 1875 Kingston upon Hull &ndash; 26. kesäkuuta 1964 Achiltibuie) oli brittiläinen vuorikiipeilijä.

Longstaff valloitti 7&nbsp;120 metriä korkean Trisulvuoren vuonna 1907 ja oli tuolloin maailman korkeimmalle päässyt ihminen. Hänet tunnetaan lisäksi yrityksestään päästä Gurla Mandhatan huipulle vuonna 1905 sekä Siachenin jäätikön löytämisestä. Longstaff oli mukana Mount Everestin tutkimusretkellä vielä vuonna 1922 lääkintävastaavana ja eräänlaisena ryhmän isähahmona. Hän sai saavutuksistaan olympiakultamitalin Chamonix’n olympialaisten 1924 yhteydessä.

## Lähteet
Keinotekoinen juusto

**Keinotekoiset juustot** ovat juustomaisia tuotteita, joita valmistetaan muun muassa soijapavuista, riisistä ja manteleista. Keinotekoisia juustoja on saatavilla useissa eri muodoissa. Keinotekoisia juustoja käytetään yleensä erilaisista ruokavaliollisista syistä, esimerkiksi vegaanissa ruokavaliossa. Myös uskonnollisista syistä ja maitoallergian johdosta voidaan käyttää keinotekoisia juustoja.

Keinotekoisten juustojen rasvapitoisuus on maidosta valmistettuihin juustoihin verrattuna alhainen, samaa luokkaa vähärasvaisten juustojen kanssa. Keinotekoiset juustot eivät sisällä kolesterolia ja sisältävät yleensä soijaproteiinia ja isoflavoneja. Useisiin soijapohjaisiin juustoihin lisätään kalsiumia.
Yön laulajatar – Kaikki levytykset 1974–1979

**Yön laulajatar – Kaikki levytykset 1974–1979** on laulaja Vera Teleniuksen vuosina 1974–1979 levyttämä kokoelma-albumi. Albumille on koottu näiden vuosien nauhoitukset laulajalta. Levyn julkaisi CD-versiona Rocket-Records vuonna 2011. Levylle on koottu kaikki kappaleet levyiltä *Yön laulajatar* ja *Kiitos paljon kiitos vaan*.

## Kappaleet
#Yön laulajatar
#Kultakäädyt / On ero pojalla ja pojalla
#Meripojan laulu
#Domino
#En kadu mitään
#Sä muistat vielä varmaan
#Itke en lemmen tähden
#Mä olen nainen
#Voin rakkauden antaa
#Muisto
#Ruusuinen hetki
#Hymni rakkaudelle
#Kurjet
#Seison rannalla
#Pilvilinnat
#Kyyneleet
#Oi nainen
#Nuoruuteni on ohi
#Missä armaani vieläkin viipyy
#Harlekiino
#Suru
#Kielletyt leikit
#Älä sano nyt mitään
#Odota
#Milord
#Meri kuutamolla

## Lähteet
* http://www.rocket-records.com/telenius_vera_yon_laulajatar
Mauro Alanís

**Mauro Alanís González** (15. tammikuuta 1934 Ciudad Madero – 9. joulukuuta 2016) oli meksikolainen painonnostaja.

Alanís voitti vuonna 1959 Pan-Amerikan kisoissa pronssia alle 60-kiloisten sarjasta ja osallistui seuraavana vuonna samassa sarjassa olympialaisiin, joissa hän sijoittui viidenneksitoista. Hän oli alle 60-kiloisissa seitsemästoista Tokion olympialaisissa 1964 ja Méxicon kisoissa 1968 viidestoista alle 67,5 kilon sarjassa.

## Lähteet
Koloúmpo

**Koloúmpo** (; myös *Kolúmbo*) on aktiivinen merenalainen tulivuori Egeanmerellä Kreikan alueella Santorínin saariryhmän koillispuolella.

Koloúmpo on osa Santorínin vulkaanista kompleksia yhdessä noin 20 pienemmän, saariryhmän koillispuolella sijaitsevan vedenalaisen tulivuoren kanssa. Se sijaitsee noin kahdeksan kilometriä koilliseen Santorínin pääsaaren Thíran Koloúmpoksen niemestä. Tulivuoren korkein kohta sijaitsee noin 18 metrin syvyydessä merenpinnasta. Vuoren kraatterin seinämien korkeus on noin 500 metriä ja sen kalderan halkaisija on noin 1,5 kilometriä.

Koloúmpo purkautui rajusti 27. syyskuuta vuonna 1650. Purkauksessa syntyneet pyroklastiset virtaukset levisivät läheisille Santorínin saarille, jolloin 70 ihmistä ja useita eläimiä kuoli. Purkaus synnytti tilapäisen kelluvan saaren, josta vuori on myös saanut uimiseen (κολυμπάω, *kolympáo*) viittaavan nimensä. Tämän jälkeen tulivuori romahti kalderaksi. Tämä synnytti tsunamin, joka kulkeutui 150 kilometrin päähän ja aiheutti tuhoja lähisaarille. Tämän jälkeen tulivuori ei ole purkautunut. Vuonna 2006 tutkijat havaitsivat kuitenkin jäänteitä pyroklastisista virtauksista vuoren lähistöllä. Näiden virtausten arvioidaan jatkuneen käytännössä koko ajan vuoden 1650 purkauksen jälkeen.

## Lähteet
Kari Saaren-Seppälä

**Kari Saaren-Seppälä** (7. maaliskuuta 1940 Muhos – 8. kesäkuuta 2023 Vihti) oli suomalainen diplomi-insinööri, systeemisuunnittelija ja muotoilija. 

Saaren-Seppälä kävi koulun Turussa ja valmistui ylioppilaaksi 1960. Tämän jälkeen hän kävi armeijan rannikkotykistössä 1960–1961. Saaren-Seppälä opiskeli Helsingin teknillisessä korkeakoulussa arkkitehtuuria 1961–1963 ja valmistui talo- ja sillanrakennuksen rakennusinsinööriksi vuonna 1970. Tämän jälkeen Saaren-Seppälän elämä suuntautui atk-alalle.

## Seinätaulutekniikka eli Seinätekniikka
Kari Saaren-Seppälä tunnetaan systeemisuunnitteluun kehitetyn Seinätekniikan uranuurtajana. Seinätekniikkaa kutsutaan myös nimillä Seinätaulutekniikka, Seinätaulumenetelmä sekä Wall Chart Technique. Menetelmässä neuvotteluhuoneiden seinille tehdään suunnitelmia suurina havainnollisina värikuvina pienistä tarrakiinnitetyistä osista, joita voi nopeasti siirtää, lisätä ja poistaa.  

Kun käyttäjät ymmärsivät systeemikuvaukset, he osallistuivat suunnittelutyöhön aktiivisesti. Saaren-Seppälä suunnitteli systeemien käyttäjien kanssa Seinätekniikalla kymmeniä atk-järjestelmiä muun muassa Unicille, Nesteelle, Imatran Voimalle ja Kemiralle, piti aiheesta seminaareja ja kirjoitti siitä kaksi suomenkielistä kirjaa. Teokset mainitaan *Scandinavian Journal of Information Systems* -lehdessä Juhani Iivarin ja Kalle Lyytisen (1998) katsauksessa skandinaaviseen tietojärjestelmätutkimukseen.

Saaren-Seppälä osallistui keskusteluun käyttöliittymän ominaisuuksista 1990-luvun alkupuolella.

Seinätekniikkamenetelmän käytöstä on raportoitu esimerkiksi vanhusten palvelukeskuksen laatutyön yhteydessä ja terveydenhuollon tietojärjestelmien kehittämisen oppaassa, molemmat mainitut esimerkit vuodelta 2007.

## Tuotesuunnittelu
Vuodesta 2005 lähtien Kari Saaren-Seppälä suunnitteli Mestari™-tuotteita.

Polttopuiden kantamiseen ja säilyttämiseen suunniteltu Mestari-kantoteline palkittiin Chicago Athenaeum, Museum of Architecture and Designin GOOD DESIGN -palkinnolla 2011 ja saksalaisella iF Product Design -palkinnolla 2012. 

Portaattomasti säädettävä Mestari-grilli sai 2009 Chicago Athenaeum, Museum of Architecture and Designin GOOD DESIGN -palkinnon vuonna 2009. Mestari-grilli pääsi myös The Industrial Designers Society of American International Design Excellence Award -finalistiksi 2010.

## Kirjat
*  
* 
* 

## Lähteet

## Kirjallisuutta
* 

*
New Orleansin roomalaiskatolinen arkkihiippakunta

**New Orleansin roomalaiskatolinen arkkihiippakunta** on roomalaiskatolisen kirkon hiippakunta, jonka toimialuetta on Itä-Louisiana. Paavi Pius VI korotti sen hiippakunnaksi Espanjan hallintoaikana 25. huhtikuuta 1793, mikä tekee siitä Yhdysvaltojen toiseksi vanhimman hiippakunnan. Hiippakunnan katedraali on nimetty Ranskan kuninkaan Ludvig Pyhän mukaan. Nykyinen arkkipiispa on vuodesta 2009 ollut Gregory Michael Aymond.

## Arkkipiispat
*Antoine Blanc (1850–1860)
*Jean-Marie Odin (1861–1870)
*Napoléon-Joseph Perché (1870–1883)
*Francis Xavier Leray (1883–1887)
*Francis Janssens (1888–1897)
*Placide Louis Chapelle (1897–1905)
*James Blenk (1906–1917)
*John Shaw (1918–1934)
*Joseph Rummel (1935–1964)
*John Cody (1964–1965)
*Philip Hannan (1965–1989)
*Francis Bible Schulte (1989–2001)
*Alfred Clifton Hughes (2002–2009)
*Gregory Michael Aymond (2009– )

## Lähteet
Tietokonemuseo

**Tietokonemuseo** on tietokoneiden ja ohjelmistojen historian säilyttämiseksi tarkoitettu museo eli pysyvä, taloudellista hyötyä tavoittelematon, yhteiskuntaa ja sen kehitystä palveleva laitos. Jotkin tietokonemuseot sijaitsevat osana laajempaa kokonaisuutta, kuten lontoolaisessa Science Museumissa tai müncheniläisessä Deutsches Museumissa. Kaliforniassa sijaitseva Computer History Museum, Paderbornissa sijaitseva Heinz Nixdorf MuseumsForum ja Bletchley Parkissa sijaitseva The National Museum of Computing taas ovat pelkästään tietokoneille omistettuja museoita. Jotkin museot ovat erikoistuneet tietokoneiden varhaishistoriaan, joka alkoi ensimmäisten henkilökohtaisten tietokoneiden kehittymisen myötä. Toiset museot keskittyvät enemmän tutkimukseen ja historian säilyttämiseen, toiset opetukseen ja viihteeseen. 

Suomen tietokonemuseo toimii Jyväskylässä. Myös Tekniikan museossa Helsingissä on esillä Suomen tietokoneiden historiaa.

Termiä "museo" käytetään myös verkossa olevien kokoelmien yhteydessä. Verkossa toimivien museoiden laatu ja toimintapa vaihtelevat laajalti. Jotkin verkkomuseot esittelevät tietokoneiden kuvia, ja toiset taas keräävät kokoelmaa ja pyrkivät säilyttämään tietokoneiden historiaa. Verkkomuseot poikkeavat perinteisistä museoista lähinnä siinä, että verkkomuseoiden kokoelmiin ei voi tutustua fyysisesti. 

## Katso myös
* Suomen pelimuseo

## Verkkomuseoita

Alla on lueteltu verkossa toimivia merkittäviä tietokoneisiin keskittyneitä museoita. 
* bitsavers - kattava ohjelmisto- ja dokumenttiarkisto
* http://www.feb-patrimoine.com/english/bull_computer_index.htm
* Charles Babbage Institute
* Computer History Museum
* Columbia University Computing History
* Early Office Museum
* ENIAC Museum, University of Pennsylvania
* IBM Archives
* Information Processing Society of Japan – IPSJ Computer Museum
* Living Computer Museum - sallii rekisteröityneiden käyttäjien kirjautua telnet-yhteydellä museon kokoelmissa oleviin laitteisiin
* old-computers.com
* Russian Virtual Computer Museum
* The Apple Museum - museon kokoelmissa on yli 350 Applen tuotetta
* The Computer Collector
* Virtual Museum of Computing
* Tietokonemuseo.net
Omenaruusu

**Omenaruusu** (*Rosa rubiginosa*) on Euroopassa alkuperäisenä kasvava pensasruusu, joka on myös koristekasvi.

Omenaruusu kasvaa 1–3 metriä korkeaksi pensaaksi. Sen varren piikit ovat kahdenlaisia: ohuita, suoria tai kynsimäisiä vankkoja. Lehden lehdykät ovat kooltaan 1–3 senttimetriä. Ne ovat muodoltaan puikean soikeita, hapsi- ja nystykarvaisia. Omenaruusun kukat ovat punaiset. Kiulukka on soikea ja kalju. 

Omenaruusu kasvaa luonnonvaraisena Pohjoismaiden eteläosissa, Ruotsissa, Norjassa ja Tanskassa, mutta ei Suomessa. Sen luonnonkasvupaikkoja ovat muun muassa lehtoniityt, hakamaat ja pensaikot. 

## Lähteet

## Aiheesta muualla
* Kasviatlas: Omenaruusu (''Rosa rubiginosa'') Suomessa.
* ITIS: ''Rosa rubiginosa''
Gallianruusu

**Gallianruusu** (*Rosa gallica*) on keski- ja eteläeurooppalainen pensasruusu, joka on myös koristekasvi.

Gallianruusun risteymälajikkeita (*Rosa* Gallica-ryhmä) kutsutaan ranskanruusuiksi tai tarhagallianruusuiksi.

Gallianruusu kasvaa 1–1,5 metriä korkeaksi pensaaksi. Sen varressa on nystykarvoja ja harvassa käyriä piikkejä. Lehden muodostavat lehdykät ovat kooltaan 3–7 senttimetriä. Ne ovat nahkeita ja muodoltaan leveänsoikeasta lähes pyöreään. Gallianruusun kukat ovat suuret, ne voivat olla yksinkertaiset tai kerrotut, väriltään monen sävyiset. Kiulukka on kalju tai nystykarvainen.

## Lähteet

## Aiheesta muualla
* Suomen Lajitietokeskus: Gallianruusu (''Rosa gallica'')
* Kasviatlas 2021: Gallianruusun (''Rosa gallica'') levinneisyys Suomessa.
Kazakstanin parlamenttivaalit 2012

**Kazakstanin parlamenttivaalit 2012** pidettiin sunnuntaina 15. tammikuuta 2012. Vaaleissa voitti presidentti Nursultan Nazarbajevin Nur Otan -puolue, joka saavutti noin 80% äänimäärän. Tämän lisäksi parlamenttiin nousivat Ak Žol ja Kazakstanin kommunistinen puolue, jotka saivat molemmat hieman yli 7% äänistä. Kansainvälisten tarkkailijoiden mukaan vaaleissa esiintyi vilppiä.

## Lähteet
Judy Long

**Zhu "Judy" Long** (s. 15. tammikuuta 1969 Peking, Kiina) on kanadalainen entinen pöytätennispelaaja. Hän on edustanut ennen Kanadan kansalaisuuden saamista Kiinaa. Long on toiminut peliuransa ohella myös valmentajana, ja hän on pelannut ammattilaisena Portugalissa.

Long voitti vuonna 1995 Aasian cupin edustaessaan Kiinaa. Hän sai ensimmäiset isot meriittinsä kanadalaisena vuonna 2007, kun hän voitti Pan-Amerikan kisoista hopea- ja pronssimitalin sekä maan kaksinpelimestaruuden. Hän oli vuonna 2008 maailmanmestaruuskisoissa Kanadan 28:nneksi sijoittuneessa joukkueessa ja hävisi samana vuonna Pekingin olympialaisissa kaksinpelin ensimmäisellä kierroksella.

## Lähteet
Billy Mitchell (tulivuori)

**Billy Mitchell** on kerrostulivuori Bougainvillen saarella lähellä Bagana-tulivuorta Papua-Uudessa-Guineassa. Tulivuoren keskellä on kaksi kilometriä leveä ja 90 metriä syvä kaldera, joka on nykyään kraatterijärvi. Tulivuoren edellinen suuri purkaus tapahtui arviolta vuonna 1580. Tulivuori on saanut nimensä kenraali Billy Mitchellin mukaan.

## Lähteet
Unkarin taideteollisuusmuseo

**Unkarin taideteollisuusmuseo** () on käyttö- ja koriste-esineitä esittelevä taidemuseo Budapestissa. Vuonna 1872 perustettu kokoelma sijaitsee nykyään Ödön Lechnerin suunnittelemassa museorakennuksessa.

Unkarin parlamentti päätti vuonna 1872 myöntää 50&nbsp;000 forinttia taideteollisuusesineiden hankkimiseksi Wienin maailmannäyttelystä 1873. Esineiden oli tarkoitus muodostaa perusta uuden museon kokoelmille. Kokoelma oli alkuun esillä Kansallismuseossa, mutta sitten se siirrettiin vanhaan taidegalleriaan. Noin vuonna 1890 taideteollisuusmuseolle alettiin suunnitella omaa rakennusta. Suunnittelukilpailun voitti Ödön Lechnerin ja Gyula Pártosin ehdotus. Keisari Frans Joosef I avasi museon 1896 tuhatvuotisjuhlallisuuksien aikana.

Museon kokoelmissa on useita käyttö- ja koriste-esineitä. Kokoelmissa on noin 4&nbsp;000 huonekalua, joista merkittäviä ovat erityisesti ranskalaiset renessanssihuonekalut 1700-luvulta ja art nouveauta edustavat esineet 1800- ja 1900-lukujen taitteesta. Keramiikka- ja lasikokoelmassa on noin 23&nbsp;000 esinettä. Kultaseppäkokoelmassa on 11&nbsp;000 esinettä, joiden valmistamisessa on käytetty esimerkiksi hopeaa, pronssia, tinaa ja rautaa. Esineistöön kuuluu kelloja, koruja ja ruokailuvälineitä. Tekstiili- ja vaatekokoelmassa on noin 17&nbsp;000 työtä, ja siihen kuuluu maailman toiseksi suurin osmanimattojen kokoelma. Vanhimmat esineet ovat koptien tekstiilejä.

## Lähteet
*

### Viitteet

## Aiheesta muualla

*Museon kotisivut
Dirty Love

**Dirty Love** on vuonna 2005 ensi-iltansa saanut romanttinen komediaelokuva. Elokuvan pääosia esittävät Jenny McCarthy, Eddie Kaye Thomas, Carmen Electra ja Victor Webster. Elokuvan on ohjannut John Mallory Asher ja käsikirjoittanut hänen entinen vaimonsa Jenny McCarthy. Elokuva sai kielteisiä arvosteluja ja voitti yhteensä neljä Razzie-palkintoa kategorioissa huonoin elokuva, huonoin kuvaus, huonoin naisnäyttelijä ja huonoin ohjaus.

Dirty Love kertoo Rebeccasta (Jenny McCarthy) joka saa poikaystävänsä Richardin (Victor Webster) kiinni pettättämisestä, ja lähtee etsimään rakkautta jonka kädestäennustaja on hänelle kertonut saapuvaksi.

## Lähteet

## Aiheesta muualla
* 
*
Kiitos paljon kiitos vaan

**Kiitos paljon kiitos vaan** on suomalaisen Vera Teleniuksen kokoelma-albumi vuodelta 1979.

## Kappaleet
# Oi nainen
# Kyyneleet
# Meri kuutamolla
# Älä sano nyt mitään
# Odota
# Pilvilinnat
# Harlekiino
# Milord
# Kielletyt leikit
# Kurjet
# Missä armaani vieläkin viipyy
# Seison rannalla
# Suru
# Nuoruuteni on ohi
Rohtovuohenherne

**Rohtovuohenherne** (*Galega officinalis*) on Euroopassa kasvava hernekasvien (Fabaceae) heimoon kuuluva ruoho, joka on myös koristekasvi.

Rohtovuohenherne kasvaa 30–120 senttimetriä korkeaksi. Sen lehdet ovat parilehdykkäiset, muodoltaan soikean suikeita lehdyköitä on 5–8 paria. Rohtovuohenherneen kukinto on pitkäperäinen terttu. Kukat ovat 1–1,5 cm pitkät, väriltään valkoiset ja sinisuoniset. Palot ovat pystyasennossa.

Keskiajalta lähtien rohtohernettä on käytetty diabeteksen eli sokeritaudin hoitoon, sillä sen sisältämä guanidiini alentaa potilaan verensokeria.

## Lähteet

## Aiheesta muualla
* Kasviatlas: Rohtovuohenherne (''Galega officinalis'') Suomessa.
* LuontoPortti: Rohtovuohenherne (''Galega officinalis'')
* ITIS: ''Galega officinalis'' 
* United States Department of Agriculture (USDA): ''Galega officinalis''
Jättikorte

**Jättikorte** (*Equisetum telmateia*, vanh. muodossa *E. telmateja*) on kortteiden suvun laji, jolla on erityisen suurikokoiset kesäversot.

## Ulkonäkö ja koko
Jättikortteen itiöversot ovat paksuhkot, moniniveliset ja väriltään kalpeanruskean valkoiset. Ne ovat lyhytikäiset ja kasvavat 10–25 senttimetriä korkeaksi. Kesäverso kohoaa 30–150 cm korkeaksi. Sen varsi on vihertävänvalkoinen, 4–10 mm paksu. Varren haarat ovat sivulle osoittavat tai yläviistot, karheat ja 4–5-särmäiset. 

## Levinneisyys
Jättikorte kasvaa Euroopassa, maanosan lähialueilla Aasissa ja Pohjois-Afrikassa sekä Pohjois-Amerikan länsirannikolla. Levinneisyydeltään se on Pohjoismaista katsoen melko eteläinen, pohjoisimmat kasvupaikat ovat Tanskassa, Ruotsin Skånessa, Latviassa ja Skotlannissa. 

## Lähteet
Wild Thyme, Green Magic

**Wild Thyme, Green Magic** on vuonna 2009 ilmestynyt kokoelma Jack Vancen novelleja. Teoksen toimittivat Subterranean Pressille Terry Dowling ja Jonathan Strahan. Teokseen sisältyy kaksi elämäkerrallista esseetä Jack Vancesta, jotka on kirjoittanut tämän puoliso Norma Vance.

## Sisältö
* Introduction, Terry Dowling ja Jonathan Strahan
* ”Assault on a City” (1974)
* ”Green Magic”  (1963)
* ”The World-Thinker” (1945) 
* ”The Augmented Agent” (1961)
* ”Coup de Grace” (1958) 
* ”Chateau d'If” (1950)
* ”The Potters of Firsk” (1950)
* ”The Seventeen Virgins” (1974, osa teosta *[[Cugel's Saga]]*)
* ”Ullward's Retreat” (1958) 
* ”Seven Exits from Bocz” (1952)
* ”Wild Thyme and Violets” (2005) 
* ”Rumfuddle” (1973)
* A Different View of Jack Vance (2003), Norma Vance
* A Jack Vance Biography (2002), Norma Vance 

## Lähteet
Rosy Varte

**Rosy Varte** (22. marraskuuta 1923 – 14. tammikuuta 2012) oli armenialaissukuinen Turkissa syntynyt ranskalainen näyttelijä. Hän esiintyi vuodesta 1949 uransa aikana 95 elokuvassa ja televisio-ohjelmassa. Hänellä oli pääosa vuonna 1972 elokuvassa *[[Le Bar de la Fourche]]*, joka osallistui Berliinin elokuvajuhlille.

## Filmografia (valikoima)
* *[[Manon - viettelijätär]]* (1949)
* *[[Ranskalainen Can-Can]]* (1954)
* *[[Sattuman ivaa]]* (1957)
* *[[Rakastaja]]* (1960)
* *[[Rakkautta 20-vuotiaana]]* (1962)
* *[[Rakastaja tarjolla]]* (1964)
* *[[Teräsvaari]]* (1964)
* *[[Pelko kaupungin yllä ]]* (1972)
* *[[Le Bar de la Fourche]]* (1972)
* *[[Rakkaus karkuteillä]]* (1979)
* *[[Rivieran rantapiru pinteessä]]* (1984)

## Lähteet
Kuningassaniainen

**Kuningassaniainen** (*Osmunda regalis*) on suurikokoinen saniaislaji kuningassaniaiskasvien (Osmundaceae) heimossa. Se ainoa Euroopassa tavattava kuningassaniaiskasvilaji.

## Ulkonäkö ja koko
Kuningassaniainen kasvaa 40–140 senttimetriä korkeaksi. Sen lehdet ovat vaaleanvihreät, lyhytruotiset ja kahteen kertaan parilehdykkäiset. Lehtisuonitus on hankahaarainen. Kuningassaniaisen itiöpesäkkeet ovat erillisissä pesäkelehdissä, jotka ovat keltaiset ja muuttuvat ruskeiksi. Röyhymäinen itiöpesäkkeistö sijaitsee lehden kärkiosassa. Itiöpesäkkeet ovat muodoltaan päärynämäiset. Ne avautuvat keskeltä. Kuningassaniaisen itiöpesäkkeiden rakenne eroaa selvästi monista muista saniaisista.

## Levinneisyys
Kuningassaniaisella on laaja, epäyhtenäinen levinneisyysalue maapallon pohjoispuolella. Se kasvaa Pohjois-Amerikan itäosissa, Länsi- ja Etelä-Euroopassa, Pohjois-Afrikassa ja itäisimmässä Aasiassa. Pohjoisimmat kasvupaikat ovat Norjan länsirannikolla ja Ruotsissa.

## Lähteet

## Aiheesta muualla
* Suomen Lajitietokeskus: Kuningassaniainen – ''Osmunda regalis''
The Jack Vance Treasury

**The Jack Vance Treasury** on vuonna 2007 ilmestynyt kokoelma Jack Vancen novelleja ja pienoisromaaneja kirjailijan uran varrelta. Kirja sisältää Jack Vancen esipuheen ja kirjailija George R. R. Martinin johdannon. Teoksen toimittivat Terry Dowling ja Jonathan Strahan ja sen julkaisi Subterranean Press.

## Sisältö
* Preface, Jack Vance
* *Jack Vance: An Appreciation*, George R. R. Martin
* Introduction: *Fruit from the Tree of Life*
* ”The Dragon Masters” 
* ”Liane the Wayfarer” (suom. *[[Iltaruskon maa|Liane Maankiertäjä]]*)
* ”Sail 25”
* ”The Gift of Gab”
* ”The Miracle Workers”
* ”Guyal of Sfere”  (suom. *[[Iltaruskon maa|Guyal Sfereläinen]]*)
* ”Noise”
* ”The Kokod Warriors”
* ”The Overworld”  (osa teosta *[[The Eyes of the Overworld]]*)
* ”The Men Return” (suom. *[[Ihmisen paluu]]*)
* ”The Sorcerer Pharesm” (osa teosta *[[The Eyes of the Overworld]]*)
* ”The New Prime”  (suom. *[[Ihmisen paluu|Galaksin aivot]]*)
* ”The Secret”
* ”The Moon Moth” (suom. *[[Ihmisen paluu|Kuunkoi]]*)
* ”The Bagful of Dreams” (osa teosta *[[Cugel's Saga]]*)
* ”The Mitr”
* ”Morreion”  (suom. *Morreion*, osa teosta *[[Rhialto the Marvellous]]*)
* ”The Last Castle”  (suom. *[[Ihmisen paluu|Viimeinen linna]]*)
* *Biographical Sketch & Other Facts*, Jack Vance 

## Lähteet
André Gustave Anguilé

**André Gustave Anguilé** (3. maaliskuuta 1920 – 23. toukokuuta 1999) oli gabonilainen poliitikko ja diplomaatti. Hän syntyi Librevillessä ja toimi Gabonin ensimmäisenä ulkoministerinä vuosina 1960–1961. Hänen seuraajansa oli Jean-Hilaire Aubame.

## Lähteet
Halotaani

**Halotaani** (kauppanimi **Fluothane**) on hengittämällä käytettävä anestesia-aine. Se otettiin käyttöön 1950-luvulla, ja se oli Suomessa luultavasti käytetyin hengitettävä anestesia-aine 1980-luvulle asti.  Nykyisin halotaanilla ei ole Suomessa enää myyntilupaa. Halotaani ei itsessään ole kovin hyvä analgeetti ja sen lihasrelaksaatiovaikutus on kohtalainen.

Kaasupullot sisältävät 0.01&nbsp;% tymolia stabilointiaineena.

## Lähteet

## Aiheesta muualla
* ChemSpider: Halotaani (3441)  
* IUPHAR ligand: 2401  
* Kyoto Encyclopedia of Genes and Genomes (KEGG): Halotaani (D00542) 
* ChEMBL: Halotaani (CHEMBL931) 
* UNII: Halotaani (UQT9G45D1P)
Hard-Luck Diggings

**Hard-Luck Diggings: The Early Jack Vance** on vuonna 2010 ilmestynyt Jack Vancen novellikokoelma, joka sisältää 14 tarinaa vuosien 1948 ja 1959 väliltä. Teoksen toimittivat Subterranean Pressille Terry Dowling ja Jonathan Strahan.

## Sisältö

* Introduction
* ”Hard-Luck Diggings” (1948)
* ”The Temple of Han” (1951)
* ”The Masquerade on Dicantropus” (1951)
* ”Abercrombie Station” (1952)
* ”Three-Legged Joe” (1953)
* ”DP!” (1953)
* ”Shape-Up” (1953)
* ”Sjambak” (1953)
* ”The Absent-Minded Professor” (1954)
* ”When the Five Moons Rise” (1954)
* ”The Devil on Salvation Bluff” (1955)
* ”Where Hesperus Falls” (1956)
* ”The Phantom Milkman” (1956)
* ”Dodkin’s Job” (1959)

## Lähteet

## Aiheesta muualla
* Rich Horton: Hard-Luck Diggings. The SF Site 2010. 
* Gareth D. Jones: Hard-Luck Diggings . The SF Crowsnest 7.1.2010.
Romanian väestö

**Romanian väestö** muodostuu noin 22 miljoonasta Romanian asukkaasta. Heinäkuussa 2011 asukkaita arvioitiin olevan kaikkiaan 21 904 551, väkiluku on hiukan vähenemässä. Väestöstä 89,5 % on romanialaisia, 6,6 % unkarilaisia ja 2,5 % romaneja (2002). Romanien eli sikaanien (cigány eli mustalaiset) lukumäärän määrittely on vaikeaa, sillä joidenkin lähteiden mukaan he pyrkivät rekisteröitymään mieluummin romanialaisiksi tai unkarilaisiksi. Eräiden lähteiden mukaan heitä on noin kaksi miljoonaa eli 10 % väestöstä. Kaikilla ei ole henkilöpapereita, joten he jäävät väestönlaskennan ulkopuolelle. Maan virallinen kieli on romania.

## Uskonnot

87 % ortodokseja, 5,4 % katolilaisia (4,5 % roomalaiskatolilaisia ja 0,9 % idän katolilaisia eli uniaatteja), 6,8 % protestantteja, 0,3 % muslimeja, 0,1 % muita, 0,2 % kirkkokuntiin kuulumattomia. 

## Vähemmistökansat
Romanian merkittävät unkaria ja saksaa puhuvat vähemmistöt asuvat lähinnä Transilvaniassa. Mustanmeren rannikon Dobrogeassa on pieni muslimivähemmistö, joka on turkkilais- ja tataarialkuperää. 

Balkanin alueelle saapui osmanivallan aikana 1300-luvulta alkaen **romaneja**, jotka ovat kotoisin Intiasta. Romania, Bulgaria, Bosnia ja muu Balkanin alue muodostui romanien pääalueeksi Euroopassa, niin että aluetta on sanottu romanien toiseksi kodiksi. Historiallisissa asiakirjoissa heistä on erilaisia merkintöjä 1400-luvulta alkaen. Esimerkiksi vuonna 1430 oli Nikopolin väestöstä 3,5 % romaneja (431 henkeä). 1500- ja 1600-luvulla oli jopa 20&nbsp;000 romania osmanniarmeijan palveluksessa. 1500-luvulla Balkanilla oli 66&nbsp;000 romania, joista 47&nbsp;000 oli kristittyjä ja loput muslimeja. Saman lähteen mukaan romanien ammatteja olivat esimerkiksi tinaseppä, kultaseppä, lautturi, miekantakoja, muurari, kengäntekijä, nahkuri, räätäli, rautakauppias, puutarhuri, värjäri, juustontekijä, kuriiri, apinankasvattaja, kaivontekijä ja muulinajaja. Osa romaneista eli perinteisesti paimentolaisina. Myöhempi teollistuminen loi romanityöväenluokan esimerkiksi Slivenin kaupunkiin. Oli varsin yleistä, että muut väestöryhmät halveksivat romaneja. Tämä ajattelu on edelleenkin voimakasta Romaniassa.

Kommunismin kaudella 1940-luvulta 1990-luvulle romaneja kohtaan tehtiin asuttamis- ja kouluttamistoimia, joilla heidät haluttiin integroida valtaväestöön. Romanien elintaso nousi, mutta valtaväestön suhtautuminen ei muuttunut ja he jäivät edelleen hyljeksityksi ryhmäksi. Erityisesti romanien pakkoasuttaminen epäonnistui niin, että syntyi romanilähiöitä. Romaninuorten koulutustaso on edelleen heikko. Kommunismin kauden loppuminen vei romanien tilanteen entistä huonompaan jamaan.

Romanialaisten eliniänodote on hiukan eurooppalaisten keskiarvojen alapuolella. 
Vuonna 2007 arvioitiin, että Romania on saavuttanut  kolme: nälän ja köyhyyden vähentämiseen, odottavien äitien terveyteen ja HIV/AIDSin rajoittamiseen liittyvät tavoitteet. Globaalin kumppanuuden tavoite on todennäköinen, ja kolmen muun saavuttaminenkin on mahdollista. 

## Lähteet
Zunyi

**Zunyi** () on prefektuuritason kaupunki Guizhoun maakunnan pohjoisosassa Kiinassa. Kaupunki on yksi maakunnan tärkeimmistä kaupungeista Guiyangin ja Liupanshuin kanssa. Kaupungin väkiluku on 6,127 miljoonaa (2010) ja pinta-ala 30&nbsp;763 neliökilometriä. Zunyi sijaitsee maakuntakeskus Guiyangista pohjoiseen.

Puna-armeijan pitkän marssin jälkeen vuonna 1935 Guomindangille raskaan tappion kärsittyään kommunistipuolue piti kaupungissa kolmipäiväisen kokouksen. Kokouksessa puolue muutti periaatteitaan luoden edellytykset Mao Zedongin valtaannousulle.

Kaupungin naapureina ovat pohjoisessa Chongqingin maakuntatason suurkaupunki, idässä Tongrenin prefektuuritason kaupunki, etelässä Qiandongnanin ja Qiannanin autonomiset prefektuurit sekä Guiyangin, Bijien ja lännessä Luzhoun prefektuuritason kaupungit. 

## Hallinnollinen jako
Piirikuntatasolla kaupunki jakautuu kolmeen kaupunkipiiriin (Honghuagang, Huichuan ja Bozhou), kahteen piirikuntatason kaupunkiin (Chishui ja Renhuai), kahteen gelaojen ja miaojen mukaan nimettyyn autonomiseen piirikuntaan (Daozhenin gelaojen ja miaojen autonominen piirikunta ja Wuchuanin gelaojen ja miaojen autonominen piirikunta) ja seitsemään piirikuntaan (Fenggang, Meitan, Suiyang, Tongzi, Xishui, Yuqing ja Zheng’an).

## Galleria

ZY Yinhe Rd.jpg| Zunyi.
Zunyi.JPG|Zunyi.
ZY Zunyi Airport.jpg|Zunyi Xinzhoun lentoasemaa.
Zunyi Bridge-1.jpg|Silta.


## Lähteet

## Aiheesta muualla

*TravelChinaGuide.com: Zunyi Travel Guide 
*Zunyi City Information (erityisesti talouspainotus)  (chinaknowledge.com)
*China Postal Code: Guizhou Province (prefektuuri ja piirikuntataso)  (youbianku.com)